Verken Paulsen eller de som protesterte kunne imidlertid kjenne bakteppet, for saken hadde dimensjoner som spente videre enn fagforeningsstrid. Amerikanernes beveggrunner var ikke bare den stigende kommunistfrykt i den kalde krigens første år. I skyggen av atombomben var de redd for at amerikafarten ble brukt til å smugle hemmelige opplysninger fra USA til Sovjet. Det ble lett intenst etter hemmelige kurerer som kunne bringe atom-hemmeligheter og militær etterretning over Atlanteren.